
2.1 
α. Ως εγγειοδιαρθρωτικά προβλήματα θεωρούνται:
· ο μεγάλος αριθμός των γεωργικών εκμεταλλεύσεων που δραστηριοποιούνται στη μικρή σχετικά έκταση της γεωργικής γης της Ελλάδας, με αποτέλεσμα το μικρό στρεμματικό μέγεθος της μέσης γεωργικής εκμετάλλευσης,
· ο πολυτεμαχισμός κάθε γεωργικής εκμετάλλευσης, αφού η μέση γεωργική εκμετάλλευση αποτελείται συνήθως από 6-7 αγροτεμάχια,
· η χαμηλή αναλογία των αρδευόμενων εκτάσεων,
· η ανεπαρκής γενικά υποδομή του αγροτικού χώρου (π.χ. αγροτικοί δρόμοι).
β. Τα εγγειοδιαρθρωτικά προβλήματα δημιουργούν δυσκολία στην ευρεία εκμηχάνιση της γεωργίας και στην εφαρμογή νέων τεχνολογιών, με αποτέλεσμα την μικρή παραγωγή και τα μικρά εισοδήματα.

2.2 
α. Ο αριθμός 3 αντιστοιχεί στη λέξη που συμπληρώνει το κενό της πρότασης γιατί οι επιχειρήσεις που εμπορεύονται τα προϊόντα των επιχειρήσεων του πρωτογενή και του δευτερογενή τομέα ανήκουν στον τριτογενή τομέα παραγωγής.
β. Ενδεικτικά παραδείγματα επιχειρήσεων του τριτογενή τομέα παραγωγής:
· χονδρεμπορικές επιχειρήσεις φρούτων, 
· χονδρεμπορικές επιχειρήσεις κρεάτων κ.α.
Οι μαθητές/τριες μπορούν να δώσουν οποιοδήποτε άλλο παράδειγμα που αναφέρεται σε επιχειρήσεις που εμπορεύονται γεωργικά προϊόντα του πρωτογενή και του δευτερογενή τομέα παραγωγής.
